google/wiki40b huggingface dataset:
Roberto Mancini

Aktiv spiller

Han spilte i Bologna 1981–82 før han tok femten år for Sampdoria 1982–97 der det ble fire cupmesterskap og seriemesterskap 1990–91, samt en serie i cupvinnercupen i fotball for menn i 1989. Tiden i Liguriaklubben  ble avsluttet med å bli Årets italienske spiller i Serie A 1997. I sine fire år for Lazio 1997–2001 var han tidvis assistent for Sven-Göran Eriksson. Han avsluttet med fire kamper på lån til Leicester i 2001.

Trenerkarriere

Han trente Fiorentina 2001–02 til å bli cupvinner, men de gikk konkurs.  Så var det å trene det konkurstruede Lazio til cupseier.  Som trener for Inter 2004–08 ble det tre seiersmesterskap, to cupmesterskap (2005, 2006) og to supercuper. Men de vant ikke Mesterligaen i fotball for menn så han måtte slutte. 
Som trener for Manchester City 2009–13 ble det  seier både i FA-cupen i 2011 og  Premier League 2011/12. Men så tapte de cupfinalen i 2013 og han måtte slutte. Som trener for Galatasaray 2013–14 ble det cupseier, fulgt opp med to sesonger for Inter 2014–16 og en sesong for Zenit før han overtok Italia i 2018.
Calcodes nobuhikoi

Utseende

En middelsstor (20-27 millimeter), avlang, svart hjortbille. Hode og forkropp er matte, dekkvingene svært blanke. Hannens forstørrede kjever er ikke spesielt store, sigdformede med en fin tann omtrent to tredjedeler ute. Hodet er firkantet men antydning til opphøyde skråkjøler. Pronotum er mye bredere enn langt, avrundet firkantet uten tenner på sidene, knapt innsnevret bakerst. Dekkvingene er litt hvelvede, glinsende svarte.

Levevis

Larvene utvikler seg i råtne trestammer.

Utbredelse

Arten er utbredt på Sulawesi.
Pinsekirken Eben-Ezer Heggedal

Pinsekirken Eben-Ezer Heggedal, tidligere Eben-Ezer Heggedal er en kristen frikirkelig menighet på Heggedal i Asker kommune i Akershus, tilsluttet den norske pinsebevegelsen. Eben-Ezer Heggedal ble stiftet i 1929 og skiftet navn til Pinsekirken Eben-Ezer Heggedal i 2010.
Menigheten har 34 medlemmer, medregnet tilhørige, det vil si barn av døpte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon

Pinsekirken Eben-Ezer Heggedal støtter arbeidet til misjonær Elin Nordby. I 2007 var menighetens misjonsregnskap på 21 000,- kr.
Kalvebod Bølge

Kalvebod Bølge er en havnepromenade ved Kalvebod Brygge Københavns havn mellom Langebro og Bernstorffsgade. Promenaden ligger rett overfor Havnebadet i Havneparken på Islands Brygge.
Bølgen er en ca. 4 000 m2 stor promenade bygget på pæler hvor små båter kan fortøye, hvor man kan løpe og prøve kajakkrutsjebane samt dyrke andre vannaktiviteter. Byggingen kom i gang i oktober 2012, og den offisielle innvielsen ble foretatt 30. august 2013.
Bølgen, som er bygget av 100 tonn nordeuropeisk ek, er tegnet av Klar / JDS Architects– kontor for landskab og arkitektur, og det ble avsatt 49 millioner danske kroner til prosjektet.
Tidskriften Akvariet

Tidskriften Akvariet er Sveriges eldste kontinuerlig utgitte akvarietidsskrift, grunnlagt av Edvin Brorsson i 1927. Tidsskriftet utgis av Sveriges Akvarieföreningars Riksförbund (SARF) og er felles organ for akvarieforbundene i Sverige, Norge, Danmark og Finland.
Tidskriften Akvariet behandler alle aspekter av akvariefiskhold, både ferskvann og saltvann, og i en viss grad også herpetologiske spørsmål.
Bragernes torg

Bragernes torg er stortorget i Drammen by i Buskerud.

Historie

Bragernes har i mange hundre år vært den sentrale plassen for handel i Drammen, i hvert fall på nordsiden av elva. Markedet ble i 1745 flyttet fra nåværende Gamle Kirkeplass til Bragernes torg, og da Strømsø og Bragernes ble slått sammen til én by i 1811 var det ikke noe særlig torg.
I årene 1853 og 1854 kom den første store økningen av torget, og torgets bredde ble på over 60 meter. Likevel er den store bybrannen på Bragernes i 1866 hovedgrunnen til at Bragernes torg er Norges største torg, og et av Nordens største. Aksen fra Bragernes kirke, ned kirkegata, over toget og til bybrua går i rett linje og knytter Strømsø torg og Bragernes torg sammen.  
24. juni 1881 skjedde «Torvslaget» på Bragernes torg. 15 år gamle Martinius Tømmeraas ble drept da militære styrker åpnet ild mot demonstrerende streikende arbeidere. En annen døde senere av bajonettskader.
Her ble Ørnulf Basts «Sankt Hallvards brønn» innviet 14. september 1952.
Innbyggerne i kommunen valgte Bragernes torg til tusenårssted ved tusenårsskiftet. Torget ivaretar en rekke bymessige funksjoner, og er møteplass, handelstorg og festplass. Blant annet kunne 30 000 mennesker beskue verdenscuprennet i sprintlangrenn på torget i 2003.
Jia ren qu

Jia ren qu er et kinesisk dikt og en sang. Diktet er en referanse til Han-dynastiet, og stammer også fra denne tiden. Diktet er også kjent som Beauty Song. Dette er fordi Zhang Ziyi sang diktet i filmen Flyvende dolker fra 2004.
Spy vs Spy jr.

Spy vs Spy jr. er en serie i tegneseriebladet MAD kids, første gang utgitt i 15. november 2005.
Serien er en avlegger for barn fra tegneserien Spy vs Spy, som er opprinnelig ble skrevet av Antonio Prohias for det amerikanske satiremagasinet MAD. Serien handler om to små spioner som forsøker skade hverandre mest mulig. De har våpner som bløtkaker i metall-form og dynamitt. De kan lett bli kjent igjen på de spisse ansiktene, stor hatt, joggesko, trekantet kropp og at de har en S på magen. Den hvite har en sort S og omvent.
Mimohyllisia

Utseende

Agapanthiini er langstrakte, middelsstore, brune eller grå trebukker med lange, tynne antenner. Pronotum er sylindrisk, dekkvingene gjerne litt avsmalnende bakover.

Utbredelse

Arten er bare kjent fra Vietnam.
Erlend Slokvik

Orientering

Som aktiv orienteringsløper representerte han Hovdebygda Idrottslag, Nordmarka Skiorienteringsklubb, Nydalens Skiklub og Orienteringslaget Toten-Troll, og tok to bronsemedaljer fra Skiorienterings-VM og flere andre pallplasser. Første VM-medalje kom på stafetten under VM i skiorientering 1988 i Kuopio, mens den andre kom to år senere i Skellefteå under 1990-VM.
Slokvik hadde ulike roller på landslaget i orientering og skiorientering, før han i 1997 ble utnevnt som landslagstrener i orientering.

Skiskyting

15. mai 2000 tiltrådte Slokvik stillingen som landslagstrener i skiskyting etter Audun Svartdal. Etter to år og 14 VM- og OL-medaljer ble han i 2002 presset av utøverne til å slutte som landslagstrener.
Etter et lite opphold som fysisk trener i Lillestrøm Sportsklubb, ble han i 2008 utnevt visepresident i Norges Skiskytterforbund. Han var visepresident til han i 2016 rykket opp som president i forbundet.

Friidrett

10. september 2018 ble Slokvik presentert som toppidrettssjef i Norges Friidrettsforbund etter at Håvard Tjørhom varslet sin avgang.

Privatliv

Slokvik er utdannet adjunkt, med mastergrad i realfag og pedagogikk fra Universitetet i Oslo, og utdannet diplomtrener ved Norges Idrettshøgskole/Olympiatoppen.
Han har hatt bosted flere steder; Telemark, Skogn, Numedal, Røyse og Hovdebygda, og flyttet til Oslo i 1982. For noen år siden flyttet Slokvik til Gjøvik, men bor nå på Skreia med sin samboer og hennes sønn.
Arnold Schönberg

Biografi

Han ble født inn i en ortodoks jødisk familie, og var nesten selvlært som komponist. I 20-årsalderen levde han av å orkestrere operetter. Han fikk først framført musikk offentlig som 24-åring, men ble etter hvert en etterspurt lærer i komposisjon, og etter verdenskrigen ble han også professor i komposisjon i Berlin. Fordi Schönberg var jøde, måtte han forlate Tyskland da Hitler kom til makten i 1933. Han flyttet til USA og underviste i komposisjon i Los Angeles. I løpet av sitt langvarige virke som komponist forandret Schönberg stil flere ganger. Han så på seg selv som en viderefører av den musikkhistoriske utviklingen, ikke som en musikalsk revolusjonær.

Musikalsk betydning

Han komponerte først i senromantisk stil, påvirket av komponister som Wagner, Mahler og Strauss. Med strykesekstetten Verklärte Nacht (1899) begynte Schönbergs musikk å vekke oppsikt. Musikken var preget av lange melodiske linjer, dissonanser og kromatikk og mange modulasjoner. Det sier litt om hvor vanskelig situasjonen for Schönbergs musikk var, at han ble nektet å fremføre denne komposisjonen ett sted fordi den inneholdt en dissonans som ikke fantes i lærebøkene.
I ett av hans mest kjente verker, Pierrot Luinaire (den månesyke Pierrot), går han enda lenger ved å fjerne seg fra tonaliteten. Han utviklet også en ny type sang kalt Sprechgesang (talesang) i forbindelse med dette verket.
Etter hvert ble stilen mer eksperimentell og atonal. Musikken hans ble ubundet av tonearter, og han skrev uten faste fortegn. Han kalte denne musikken pantonal. Ut fra dette sprang hans tolvtonestil som senere utvilket seg til å bli den andre wienerskole. Denne retningen er representert av komponister som Alban Berg og Anton Webern.
Tolvtonemusikk kjennetegnes i korte trekk ved at enhver følelse av et tonalitetssenter er fjernet. Schönberg eksperimenterte lenge med å basere komposisjonene på spennet mellom en friere tonalitet og desto strengere former, før han i 1923 fullførte sin Suite for Piano (Op. 25). Det er først i dette verket at vi får et helhetlig bilde av den rene tolvtonemusikk. Hovedprinsippet, som alle de 6 stykkene er bygd opp etter, er at komponisten følger en tonerekke bestående av alle 12 tonene i en kromatisk skala, satt sammen i en bestemt rekkefølge. Disse kan og vendes på; den kan omvendes helt eller delvis, snus på hodet eller transponeres, så lenge alle tolv tonene er brukt en gang før neste rekke begynner. Schönberg utarbeidet også et eget sett satslære- og komposisjonsregler til bruk i tolvtonemusikken.  
I Norge har særlig Fartein Valen adoptert hans musikalske idéer.
Klima i Texas

Temperaturer

De fem tabellene under viser høyeste og laveste normaltemperatur for ulike byer og regioner i Texas. Merk deg at temperaturene er oppgitt i celsius, som er internasjonal standard.
Seiling under Middelhavslekene 2009

Seiling under Middelhavslekene 2009. Seiling var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var trettende gangen som seiling var med på programmet under middelhavslekene. Det ble konkurrert i to klasser for menn og to klasser for kvinner. Frankrike ble beste nasjon med to gullmedaljer foran Italia som også vant to gull.
Kulturo.no

Historikk

Nettstedet ble lansert i februar 2006 av Raymond Julin og Henrik Salthe. Helt fra oppstarten til nå har redaksjonen bestått av en mengde frilansere spredt utover Norge. I starten var det nesten bare DVD- og CD-anmeldelser, men etter hvert har nettstedet blitt altdekkende for kinofilmer, med anmeldelser og trailere på samtlige filmslipp. Som en del av nyttårsforsettet for 2008 begynte siden også å anmelde tegneserier.
I desember 2008 ble det klart at videre drift av nettstedet ikke ville la seg gjennomføre. Eieren Edda Media fant ikke nødvendige midler til å fortsette satsningen på Kulturo som prosjekt. Til gjengjeld ble en ny lyd og bilde-rettet side med fokus på utstyr etablert som en del av Tek.no-nettverket - Audiovisuelt.no.

Redaksjonell profil

Kulturo.no var et forbrukernettsted myntet på de med en litt over gjennomsnittlig interesse for film, musikk og tegneserier. Hovedfokuset var rettet mot film og musikk, med en komplett dekning av anmeldelser innenfor disse feltene. Kulturo.no hadde en folkelig presentasjon av stoffet.

Forumet

Kulturo.nos brukerforum er en del av Diskusjon.no. Dette forumet er samlet sett Norges nest største brukerforum etter VG Nett Debatt.
A Grand Don't Come for Free

A Grand Don't Come for Free er The Streets andre album, utgitt i 2004.
Albumet er et konseptalbum, og i historien mister hovedpersonen 1000 pund og forsøker i de elleve sangene å få pengene tilbake.
Arhaugfjorden

Arhaugfjorden er en fjordarm av Skardfjorden i Meløy kommune i Nordland. Den blir noen ganger regnet som en del av Holandsfjorden. Fjorden har innløp mellom Sirneset i sørvest og Forøyodden i nordøst og strekker seg 6 kilometer sørøstover.
På sørsiden av fjorden ligger Ågskardet og fra der går det ferje over Esøya på nordsiden. Ferjesambandet er en del av fylkesvei 17. Forøya og Esøya ligger langs nordsiden av fjorden. Fjorden er vinkelformet og fra østsiden av Esøya går kysten rett sørover. Riksvei 17 følger denne siden av fjorden sørover.
Cobaloides argus

Utbredelse

Arten er bare kjent fra Paraguay.
Bajdarporten

Bajdarporten eller Bajdarskijpasset (ukrainsk: Байдарські ворота) er en fjellovergang i Krimfjellene som ligger mellom Bajdardalen og kysten av Svartehavet i en høyde av 503 meter over havet. Den ligger mellom Tsjelebi (657 moh.) og Skhu-Bair (705 moh.). Den gamle hovedveien mellom Jalta og Sevastopol, som ble bygd i 1830- og 1840-årene, passerer her men blir sjelden brukt i dag. Da hovedveien sto ferdig i 1848 ble den såkalte Propyleene, bygd av lokal kalkstein, reist til minne om hendelsen. Fra den nyklassiske porten er det flott utsikt, blant annet over Foroskirken på toppen av en 400 meter høy klippe ved kysten.
Friidrett under Panamerikanske leker 1951

Friidrett under Panamerikanske leker 1951 ble arrangert i Buenos Aires i Argentina 1951. Det var 33 øvelser, 24 for menn og 9 for damer. USA ble beste nasjon med 16 gullmedaljer foran Argentina med seks.
Paratenthras

Utseende

En middelsstor, litt bred, blank, brokete farget trebukk. Den er farget i gult eller oransje og svart, ganske variabel i fargetegningene. Oversiden er glatt, neppe synlig punktert. Antennene er litt over halvparten så lange som kroppen, noe utvidete mot spissen. Pronotum er klokkeformet sett ovenfra, kraftig innsnevret ved roten. Dekkvingene er jevnbrede med markerte "skuldre".

Levevis

Larvene lever i død ved.

Utbredelse

Arten er kjent fra Brasil og Bolivia.
Hotline Miami 2: Wrong Number

Spillet

Spillet spillet på en mer eller mindre identisk måte som Hotline Miami, men Hotline Miami 2: Wrong Number har en ny vanskeligere spillmodus, som kan spilles etter man har spilt gjennom spillet med vanlig vanskelighetsgrad.
Det er 13 spillbare karakterer i spillet, i motsetting til bare to i det første spillet; hver av disse karakterene tolker spillet forskjellig mens det blir spilt. Maske-mekanikken fra det forrige spillet er fortsatt med; noen av maskene fra det forrige spillet er fortsatt med, men noen nye masker med nye evner er også med. Hver karakter har sine egne evner og fordeler. En ny karakter blir vist på starten av hvert nivå, og forteller deler av historien fra denne karakterens perspektiv.
Et program for å lage nivåer i spillet har blitt annonsert, og skulle bli sluppet ut i våren 2015, men har blitt utsatt.

Utvikling

Hotline Miami 2: Wrong Number ble originalt lagd med hjelp av Game Maker 7, men ble portet over av Abstraction Games til sine egne spillmotorer, GameBaker og SilverWare. Spillet er det siste i serien. I Japan ble de lokale versjonene slått sammen til en pakke for PlayStation 4 og PlayStation Vita og sluppet ut som Hotline Miami: Collected Edition 25. juni 2015.

Voldtektskontrovers

En demo av spillet ble vist ved Rezzed og 2013 Penny Arcade Expo og viste spillet i veiledningsdelen, som viste en scene hvor spillere kunne voldta en kvinne som karakteren «Pig Butcher». Karakteren tok av seg buksene sine og så ut til å stå over kvinnen før scenen ble avbrutt av en annen spillkarakter som sier at hele scenen bare var filming av en scene til en film.
Flere journalister, blant andre Cara Ellison fra PC Gamer, fordømte bruken av denne scenen. Dennis Wedin sa etter dette at scenen ble fjernet fra demoen men vurderte å putte den et annet sted i det ferdige spillet. Wedin sa senere at de kuttet scenen fullstendig siden han og de andre utviklerne ble enige at det ikke var dette spillet handlet om.
15. januar 2015 ble det rapportert at grunnet denne antydede voldtekstscenen ville spillet ikke få en klassifikasjon i Australia, hvilket betyr at spillet ikke ville bli solgt der. I en offisiell uttalelse fra Devolver Digital og Dennaton Games sa de at utviklerne hadde lagt til en mulighet for å ikke se scenen i innstillingene. Dennaton sa også at scenen er viktig for konteksten i spillet, og at de var både bekymret og skuffet over de australske myndighetenes handlinger. I uttalelsen sa han også at de ikke ville skape krangel med myndighetene angående det. Developer Dennaton Games har også sagt at de ønsket at folk i Australia skal piratkopiere spillet hvis de ikke kan få tilgang til en kopi.
HC Lev Praha

Bakgrunn

Laget het opprinnelig «HC Lev Hradec Králové» og basert i Hradec Králové i Tsjekkia. Klubben skulle etter planen tilslutte seg KHL for 2010/11-sesongen og hadde oppfylt alle nødvendige krav for dette, men ble forhindret av det tsjekkiske ishockeyforbundet (ČSLH) i å slutte seg til ligaen. På grunn av dette besluttet styrelsen i Lev å flytte klubben til Poprad i Slovakia og ble innledningsvis godkjent til å spille i 2010/11-sesongen, men ble til sist ekskludert siden at klubben ikke var underordnet et nasjonalt ishockeyorgan.
I mai 2011 ble HC Lev tatt opp til KHL etter at de nå hadde blitt en del av det slovakiske ishockeyforbundet (SZĽH). HC Lev ville fra 2011/12-sesongen spille i Bobrov-divisjonen i KHLs vestre avdelingen og dele arena med HK Poprad i den slovakiske Extraliga. I 2011/12-sesongen mislyktes Lev i å kvalifisere seg til Gagarin Cup-sluttspillet og endte sesongen på tjueførsteplass med 54 poeng på 54 kamper. Lagets toppscorer var Lubos Bartečko med 30 poeng (16 mål og 14 målgivende pasninger).

Flytting til Praha

Sent i 2011/12-sesongen endret klubben eiere hvilket resulterte i spekulasjoner om flytting til Tsjekkias hovedstad Praha. Den 29. mars 2012 ga den tsjekkiske ishockeyforbundet tillatelse til Lev til å spille i Tsjekkia, og 24. april 2012 innsendte HC Lev ansøkning for å spille i KHL fra 2012/13-sesongen. Da HC Lev Praha er organisatorisk annerledes enn HC Lev Poprad anses klubben som en ny klubb fremfor en fortsettelse av den gamle. 
Opprinnelig var planen at Lev skulle benytte den moderne O₂ Arena og dermed dele hjemmebane med HC Slavia Praha i den tsjekkiske Extraligaen, men etter ytterligere forhandlinger ble det den 15. mai 2012 bestemt at Lev skulle samarbeide med HC Sparta Praha og benytte deres Tipsport Arena som hjemmebane.

2012/13-sesongen

Tre av HC Lev Poprads spillere, Juraj Mikúš og Ľuboš Bartečko fra Slovakia og Jiří Hunkes fra Tsjekkia, valgte å bli i Lev. Lev signerte tsjekkeren Josef Jandač som hovedtrener for klubbens innledende sesong og utnevnte Jiří Novotný som klubbens første lagkaptein. Lev startet sesongen 6. september 2012 på hjemmebane med en 2–1-seier etter en tett kamp mot Dinamo Riga. Klubben hadde en sterk start på sesongen ved å vinne 5 av sine 6 første kamper, og ledet dessuten KHLs vestre avdeling for en kort periode. Da lockouten i NHL begynte 15. september 2012 signerte Lev flere prominente NHL-spillere, blant annet Boston Bruins' lagkaptein Zdeno Chára fra Slovakia og tsjekkerne Jakub Voráček og Jiří Hudler.
I løpet av oktober begynte problemer å hope seg opp, blant annet som resulat av skader. Etter 9 tap på 10 kamper mistet Josef Jandač jobben som hovedtrener og ble den 27. oktober erstattet av Václav Sýkora. Tross dette avsluttet HC Lev den regulære sesongen på syvendeplass med 76 poeng og var kvalifisert til Gagarin Cup-sluttspillet, hvor de i første runde møter andreseedede HK CSKA Moskva.
Liljecronas hjem

Handling

På bunnen av den uttørkede Svartsjön ligger Lövdala prestegård med sine staller og uthus. Der bor den godhjertede pastor Lyselius og hans vakre datter. Hit kommer den onde stemoren en vakker dag med sine matkunster som lokkemiddel, men avslører snart sitt sanne jeg. Ikke får hun nok av å plage tjenestefolket sitt og spesielt prestedatteren ligger uavlatelig ille til. Vi får følge frøken Maja Lisa gjennomgå plager og elendighet når hun stadig får nye, tyngende oppgaver lagt på sine spede aksler. Ved hennes side står den klarøyde lille jenten last og brast, aldri redd for å si sitt hjertes mening eller forsvare rettferdigheten når det gjelder. Tidene er harde når stemoren får styre på Lövdala, presten selv undertrykker sin vanligvis hyggelige personlighet og blir i stedet en marionett som vender seg mot dem han holder mest av.
Jordskjelvet og tsunamien i Indonesia 2018

Forskjelv

Det var flere, mindre skjelv før det største skjelvet. Det første omtrent tre timer tidligere var på 6,1 MW, etterfulgt av flere mindre.

Hovedskjelv

Klokka 18.02 UTC+08:00 rammet det kraftigste skjelvet på 7,5 MW, midt i rush-tiden. Rystelser ble merket så langt unna som Samarinda i vest og Makassar i sør. I Donggala og Palu-provinsene gikk strømmen og telesignaler i store områder.

Etterskjelv

Innen de første 24 timene etter hovedksjelvet ble det registrert 14 skjelv med momentmagnitude større enn 5. Senere har det vært 150 mindre etterskjelv i området.
Charles Townshend

Bakgrinn

Townshend studerte ved universitetet i Leiden i Nederland og ved University of Oxford. I Leiden knyttet han kontakter med en rekke britiske studenter som han senere i livet kunne dra veksler på; for eksempel William Dowdeswell, John Wilkes og skotten Alexander Carlyle.

Karriere

Han ble i 1747 medlem av det britiske underhuset, der han snart tok regjeringens parti. Han fikk embeder, og ble i 1754 admiralitetslord, et verv han imidlertid tapte i 1755 etter et heftig angrep mot regjeringens politikk.   
På våren 1757 ble Townshend, etter at William Pitt var kommet til makten, medlem av Det kongelige råd, men gikk over – uten fast politisk holdning som han tilsynelatende var – etter Pitts fall til John Stuart, 3. jarl av Bute.   
Townshend ble i 1761 statssekretær for krigsanliggender samt i februar 1763 statssekreterær för koloniene og president for Board of Trade. Han opptrådte nå som ivrig talsmann for det synspunkt at koloniene i Nord-Amerika skulle beskattes av Englands parlament og stå i største avhengighet av kongeamakten.
Townshends forslag ble imidlertid forkastet, og han ble nødt til å fratre (mars 1763). Men han kom snart tilbake inn i kabinettet og drev igjennom med George Grenville dennes kjente dokumentavgift (1765), noe som ble innledningen til de forviklinger som kostet England dets amerikanske kolonier.   
Townshend satt også i Rockinghams (1765-1766) og, som skattkammerkansler, i Chathams ministerier, og fikk under den sist nevntes alvorlige sykdomssvakhet stadig større innflytelse. Han ble regjeringens sterke mann, noe han stadig utnyttet på en måte som ettertiden har bedømt som skadelig for koloniene. Han fikk ry på seg som brillant og elokvent finanspolitiker, men også etterhvert som uten et godt utviklet politisk instinkt.
Det var slik han som drev igjennom forordningen om importtoll på en mengde varer (glass, papir, te med mere) som koloniene i Amerika måtte innføre (1767), den lov som etterhvert, etter Townshends død, fremkalte de første voldsomhetene fra kolonienes side, fremst Boston Tea Party-hendelsen noen år senere. 
Kort etter importtollen var vedtatt, døde Townshend uventet.
Townshend ble etterfulgt av Frederick North som skattkammerminister.
Townshend var en kvikk og effektfull debattant, men er blitt bedømt som manglende i konsekvens og skjønn.
Svånåtind

Store Svånåtind (2 209 moh.) er den høyeste av toppene i Svånåtindmassivet på Dovrefjell, og den høyeste toppen på Dovrefjell utenom Snøhettamassivet. Store Svånåtind kan bestiges fra flere retninger, men nordøstsiden er består av et stup på flere hundre meter ned mot Svånåbreene. Det er mest vanlig å bestige toppen med utgangspunkt fra Snøheimvegen på Dovrefjell (Hjerkinn). Storslagen utsikt mot 11 topper over 2 000 meter på Dovrefjell og omkringliggende fjellområder: Rondane, Jotunheimen, Reinheimen, Sunndalsfjella og Trollheimen.
Nedre Telemark

Nedre Telemark er en betegnelse på den nedre delen av Telemark, tidligere Bratsberg amt, og brukes i motsetning til Øvre Telemark. Nedre Telemark var tidligere en sivil forvaltningsenhet (Nedre Telemark sorenskriveri) og en kirkelig forvaltningsenhet (Nedre Telemark prosti). Nedre Telemark er i stor grad sammenfallende med Grenland, men omfatter tradisjonelt også Midt-Telemark.